Tragedie în județul Dolj! Ieri, 27 mai, o fetiță în vârstă de doi ani a dispărut brusc. Astăzi, corpul său neînsuflețit a fost găsit într-o râpă din apropierea casei sale, prezentând semne evidente de violență. Polițiștii au descoperit trupul micuței Raisa la scurt timp de la dispariție. Iată ce s-a întâmplat cu micuța!
Ieri, o fetiță în vârstă de doi ani și cinci luni a dispărut brusc. Căutările au continuat fără încetare până astăzi, în jurul prânzului. Atât familia, vecinii, cât și autoritățile și voluntarii s-au mobilizat pentru a peria zona, în speranța găsirii lui Raisa Maria în viață. Cu toate acestea, astăzi, trupul neînsuflețit al copilei a fost descoperit într-o râpă, în apropierea casei sale.
Copila s-a îndreptat ieri de la casa părinților spre locuința bunicului, dar a dispărut pe parcurs. Căutările au durat ore bune și au continuat până astăzi, când trupul neînsuflețit al micuței a fost găsit la câțiva metri distanță de locuința părinților, într-o zonă înconjurată de vegetație densă. Autoritățile investighează acum circumstanțele în care a avut loc decesul copilei. Potrivit primelor informații, corpul prezenta semne de violență și era acoperit de urme de sânge. Descoperirea a fost făcută într-o râpă.
„La data de 27 mai a.c., ora 12.30, polițiștii Secției nr.2 Poliție Rurală Breasta au fost sesizați de un bărbat, din comuna Breasta, cu privire la faptul că, vecina sa, Stan Raisa Maria Nicoleta, de 2 ani și 5 luni a plecat voluntar de la locuința părinților ei, vecinii apelantului și nu a mai revenit”, a transmis Poliția Dolj ieri.